open-index/open-wikipedia-markdown huggingface dataset:
لاييسيتيه

[thumb|left|250px|[شعار جمهورية فرنسا على التيمپانوم بتاع كنيسه, فى Aups (اقليم Var) اللى اتثبتت بعد قانون 1905 بتاع فصل الدوله و الكنيسه. نقوش زى دى على كنيسه نادره جدا; إترجعت تانى وقت الذكره ال100 بتاعة الثوره الفرنساويه.]]

فى الفرنساوى, **** (نطق: ) هو مفهوم مجتمع علمانى, معناه غياب تدخل الدين فى المسائل الحكوميه و بردو غياب تدخل الحكومه من المسائل الدينيه.
وقت القرن ال20, المفهوم إتطوّر عشان يبقى معناه المساويه فى المعامله لكل الاديان, مع ان فيه تفسير أديأ للمصطلح طلع من 2004.
القواميس فى العادى بتترجم **' بإنها ''علمانيه'',
بس بردو ساعات بتتقدم فى الانجليزى ”laicity“ او ”laicism“.

المفهوم دقيق و عليه اقبال رسمى, هو المبدأ بتاع [[فصل الدين و الدوله]].
اصل الكلمه, **' جاى من اليونانى  (|| ”من الناس“, الشخص العادى *مش راجل دين*).

## نوتات

تصنيف:مصطلحات سياسيه
تخونوه

بليغ حمدى|150 px|thumb
 
تخونوه
  
## كلمات
تخونوه وعمره ماخانكم ولا اشتكى منكم

تبيعوه وعمره ماباعكم ولا انشغل عنكم

قلبى .. ليه تخونوه

قلبى اللى فاتنى وعاش معاكم وقال حبايبي

عايش معاكم على هواكم والاسم قلبي

يخاصمنى لما تخاصمونى يصالحنى لما تصالحوني

قلبى .. ليه تخونوه

قلبى اللى راح منه شبابه بين شوق وحنين

باع فى هواكم أحبابه بعتوا انتو مين

وضحى بالدنيا عشانكم باع جنتى واشترى ناركم

قلبى .. ليه تخونوه

قلبى اللى مهما يشوف منكم عايش بينكم

ويبعدوه الناس عنكم برضه شاريكم

مالوش غير انتو أحبابه انتو هناه وانتو عذابه

قلبى .. ليه تخونوه

 

## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
خساره

**خساره** اغنيه مصريه الفها مأمون الشناوى و لحنها بلبغ حمدى و  غناها عبد الحليم حافظ فى فيلم فتا احلامى سنة 1957



## كلمات
خسارة خسارة فراقك يا جارة

عينيا بتبكى عليكى بمرارة

خسارة خسارة فراقك يا جارة

يوماتى ليلاتى بدور عليكي

أتارى حياتى بشوفها بعينيكي

عيونى سهارى دموعى حيارى

عينى بتبكى عليكى بمرارة

خسارة خسارة فراقك يا جارة

القلب اللى بسهمك مجروح فين يهرب من حبك ويروح

على نار الشوق يتألم ولا قادر يوم يتكلم

رضيت بابتسامة ونظرة واشارة

عينيا بتبكى عليكى بمرارة

خسارة خسارة فراقك يا جارة

يا سامع ندايا حبايبى فاتوني

لهمى و أسايا وحيرة عيوني

ما بين زهدي تارة وبين دمعي تارة

عينيا بتبكى عليكى بمرارة

خسارة خسارة فراقك يا جاره


## شوف كمان

* ليستة اغانى عبد الحليم حافظ

## مصادر

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
قولوله

**قولو  له ** اغنيه مصريه غناها عبد الحليم حافظ



## كلمات
قولو له قولو له قولو له الحقيقه

قولو له باحبه بحبه من اول دقيقه

قولو له باحبه .. و متوهنى حبه

فى بحوره الغريقه .. ابو عيون جريئه

.....

كان مالى ما كنت فى حالى

متهنى بقلبى الخالى

فات رمشه الجرىء ونده لى

و فى اجمل عيون توهنى

قولو له ندهنى ليه

حيرنى و شغلنى عليه
 
بالحب اللى زايد .. و الشوق اللى آيد

من اول دقيقه.. ابو عيون جريئه

.....

فات جنبى و عيونه حبايبى

نسونى اللى عايشين جنبى

بصيت له قوام حبيته

من فرحة عينيا ناديته
 
قولو له يقول لعينيه

ايه اخرة دا كله ايه

يا يصحى لى قلبه .. يا ينسينى حبه
 
لعيونه الجريئه.. ابو عيون جريئه

.....

طال شوقى و طال تعذيبى

و لامتا ها دارى لهيبى

اوصف له غرامى دا كله

و فى اول مقابله هاقول له
 
أحلف له بليالى الشوق

و نجوم السما اللى فوق

ازاى قلبى حبه .. والبال انشغل به

من اول دقيقه ابو عيون جريئه



## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
روليت روسى

[thumb|ال[مسدس المستخدم فى الروليت الروسى.]]

**الروليت** ( roulette,  Русская рулетка, *Russkaya ruletka*) دى لعبه روسيه قديمه بين اتنين من اللى بيتسابقو او يلعبو كل واحد منهم بيكون معاه مسدس بكره و بيملاه ست صاصات و بعدين يضرب خمسه قدام التانى بحيث يتبقى فى مسدس كل واحد فيهم رصاصه واحده و بعدين كل واحد فيهم يحرك بكرة المسدس كذا مره و بعدين كل واحد يضرب مره ناحية التانى لحد لما رصاصة واحد فيهم تموت التانى و بيكون المتسابق اللى فضل بعد لما التانى مات هوا اللى كسب اللعبه و بياخد كل ثروة المتسابق اللى خسر. لعبة الروليت كانت من الالعاب الغريبه و اللى كانت موجوده بالزات فى روسيا.

تصنيف:موت
تصنيف:لعب من روسيا
حلفنى

حلفنى
  
## كلمات
حلفنى بأى يمين

اهواك مهما تكون مين

انا من غيرك مسكين

هيمان حيران .. مشغول البال وحزين

حلفنى ..

يا حبيبى آدى حالى شرحته

يا طبيبى آدى كل جروحي

هنيت لى قلبى وفرّحته

وبرّدك ردّيت لى روحي

وبكلمة منك بقيت نصيبي

وعرفت انك حبى وحبيبي

وانا من غيرك مسكين

هيمان حيران .. مشغول البال وحزين

حلفنى ..

ودّعتك و أنا أهون ليّ

تفارقنى روحى ولا أسيبك

بان حبّك وسألت عليّ

أتارينى يا حبيبى حبيبك

وبكلمة منك بقيت نصيبي

وعرفت انك حبى وحبيبي

انا من غيرك مسكين

هيمان حيران .. مشغول البال وحزين

حلفنى ..

يا شاغلنى ليل ويّا نهار

وحياتك يا أعزّ حبيب

أتهنى ويّاك فى النار

ولوحدى فى الجنة غريب

وبكلمة منك بقيت نصيبي

وعرفت انك حبى وحبيبي

انا من غيرك مسكين

هيمان حيران .. مشغول البال وحزين

حلفني
 

## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
صدفه (اغنيه)

**صدفه** اغنيه مصريه الفها مأمون الشناوى و لحنها كمال الطويل و غناها عبد الحليم حافظ فى فيلم موعد غرام سنة 1956
  


## كلمات
كان يوم حبك اجمل صدفه .. لما قابلتك مره صدفه

كان يوم حبك اجمل صدفه..لما قابلتك مره صدفه

ياللى جمالك اجمل صدفه .. ياللى جمالك اجمل صدفه

كان يوم حبك صدفه

.....

صدفه قابلتك ولا علا بالى .. شفت ساعتها جمال الدنيا

صدفه لقيتنى اتغير حالى .. و اتبدلت لوحدى فى ثانيه

خدنى جمال الروح و الخفه

.....

اوعا تفكر يوم تخاصمنى .. او تهجرنى ولو بالصدفه

و ان صادفك يوم ابئا صالحنى .. ماتفوتنيش استنا الصدفه

و ارحمنى م الشوق و اللهفه

ارحمنى م الشوق و اللهفه

.....



## لينكات برانيه
* يوتبوب 
https://m.youtube.com/watch?v=_rG3bqaN95A

## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
بيني وبينك إيه

بينى وبينك ايه

  
## كلمات
بينى وبينك ايه يا ريت تقول لى عليه

شغلت بالى ليه بينى وبينك ايه

ليه ليه شغلت بالى ليه

آه من عيونك آه من قوامك

ومن سكوتك ومن كلامك

شغلونى وفاتونى بين وهمى وظنوني

بينى وبينك ايه شغلت بالى ليه

ليه ليه شغلت بالى ليه

دارى جمالك وعطف قلبك

وابعد خيالك عنى لاحبك

شغلت بالى ليه بينى وبينك ايه

بينى وبينك ايه

شغلت بالى ليه

تشغلنى وتنسانى وتطول حرماني


## شوف كمان

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
شغلونى

*من فيلم ايام وليالي* و هو فيلم مصرى انتاج سنة 1955، من اخراج هنرى بركات و بطولة عبد الحليم حافظ و ايمان و احمد رمزى.
  

## كلمات
شغلونى .. وشغلوا النوم عن عينى ليالى

ساعة أبكى .. و ساعه يبكى علا حالى
 
ليالى ليالى .. عهد و غالى مهما جرا لى

كان الجمال عندى .. زهره و بتعدى ما بين خيال العين

أعشق جمالها يوم .. و يفوت عليها النوم انساها بعد يومين
 
ايه اللى خللا الفكر يروح .. و يقابله من غير ما يقول لى

مين اللى قال لعيون الروح .. تعشق هواه و تشوفه قبلى

ياللى هواك جانى .. و ماكان على بالى مكتوب لى ايه وياك

خايف يهون حبى .. و يهون عليك قلبى و القا الدموع تهواك

عاهدنى تشغل قلبى عليك .. و تنشغل اكتر منى

اوعدنى لما اشتاق لعينيك .. ما تجيش فى يوم و تغيب عنى



## شوف كمان
* ليستة اغانى عبد الحليم حافظ

## مصادر

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
ايه ذنبى ايه

ايه ذنبى ايه
 
  
## كلمات
ايه ذنبى ايه .. ما تقولى عليه
 
تخاصمنى ليه .. لما انت حبيبي

الروح وياك .. والقلب معاك

ولأمتى جفاك .. لما انت حبيبي

من غير ما تقولى تهجرنى .. وتفوتنى لحيرتى وشجوني

عاتبنى ممكن تعذرنى .. يمكن عُزالى ظلموني

وانت و أنا ملناش غنى عن بعضنا

ايه ذنبى ايه ما تقولى عليه .. تخاصمنى ليه لما أنت حبيبي

فكرنى هجرتك امتى .. وعملت اللى انت عملته
 
طول عمرى بحبك انت .. وغرامك عمرى ما خنته

وحياتك عندى .. هفضل على عهدى .. باقى على ودي

ليه بس نضيع ايامنا .. فى خصامك وحنينى اليك

ليالينا اشتاقت لكلامنا .. وعينيا وحشتها عينيك

وحياتك عندى .. هفضل على عهدى .. باقى على ودي

وانت و أنا ملناش غنى عن بعضنا

ايه ذنبى ايه ما تقولى عليه .. تخاصمنى ليه لما أنت حبيبي

الروح وياك .. والقلب معاك .. ولأمتى جفاك لما انت حبيبي


## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
النجوم الزاهره فى ملوك مصر و القاهره

200px|thumb|left|النجوم الزاهرة فى ملوك مصر و القاهرة اهم مؤلفات ابن تغرى.
**النجوم الزاهرة فى ملوك مصر والقاهرة** كتاب ضخم للمؤرخ المصرى ابن تغرى بردى أرخ فيه لتاريخ مصر من بداية التاريخ لحد سنة 1467م. يتكون الكتاب فى طبعة دار الكتب المصريه من 16 مجلد نشروا تباعا فى فتره زادت عن اربعين سنه من 1930 ل1972. الفضل فى نشر الكتاب يرجع لعبد الخالق ثروت باشا اللى اهتم بنشر الكتاب. اعتمدت دار الكتب المصريه على نسخه مصوره للنسخه الاصليه الموجوده فى استانبول بأرقام 3498 و 3499. القسم الادبى فى دار الكتب المصريه حقق الكتاب بطريقه علميه منهجية. لكن قبل كده نشر المستشرقين و حققو اجزاء منه زى جوينبل و ماتس ( 1852 ) ، و المستشرق بوبر بمساعدة مستشرقين كبار ( من 1909 ل1930 ).
  
صورة مخطوطة كتاب النجوم الزاهره موجوده فى القاهره برقم 1343 تاريخ ، و فيه منه نسخ محفوظه فى مكتبة آيا صوفيا فى استانبول و برلين و سانت بطرسبورج و ابسالا و باريس و مكتبة المتحف البريطانى فى لندن و غيرها. و لما استولى سليم الاول على مصر و شاف الكتاب امر بنقله لتركيا عشان يترجم للتركى فنقله قاضى العسكر التركى شمس الدين احمد باشا على تركيا و ترجم جزء منه المولى آشجى زاده و اتعرض على سليم الاول فعجبه و امر بتكميل الترجمه.

كتاب " النجوم الزاهرة فى ملوك مصر والقاهرة " لإنه من أهم المصادر التاريخيه اهتم بيه الغربيين جداً، فترجم المستشرق الهولاندى جونبل مجلدين ضخمين منه و نشرهم فى مدينة لايدين (1851- 1855). و ترجم المستشرق الأمريكانى وليم بوبر عشر اجزاء منه نشرتهم جامعة كاليفورنيا (1909 - 1929).

ابن تغرى قال فى بداية الكتاب انه كتبه لنفسه من غير طلب من سلطان او امير لكن فى اخره قال انه كتبه عشان صاحبه الامير محمد ابن السلطان جقمق اللى كان ابن تغرى متوقع انه حا يوصل للعرش و كان عايز يختم الكتاب بيه لكن الامير محمد اتوفى.

احمد بن حسين التركمانى الحنفى المعروف بـ" المرجى " كان صاحب ابن تغرى و تلميذه و هو اللى نسخ الكتاب بخطه و بيقول فى اخر نسخة كتاب " المنهل الصافى " ، اللى هو كمان من تأليف ابن تغرى ، إنه بعد مااستوعب الكتاب لقاه حاجه ما شافش زيها فى عصره.

## منهج الكتاب
250px|thumb|left|النجوم الزاهرة فى ملوك مصر و القاهرة كتاب تاريخى ضخم.
ابن بردى كتب النجوم الزاهره بمنهج مخالف لمنهج استاذه المقريزى انه خلى كل فتره من فترات السلاطين فصل فى حد ذاته و بعدين كتب السنين و احداثها ورا بعض جوا الفصل لغاية ما يوصل لوفاة السلطان و يبدأ يحكى عنه على شكل ترجمه منفصله ساعات فيها احداث و بعدها رتب سنين عهد السلطان ترتيب عددى و دون وفيات كل عهد فى فصل واحد.

اتوسع ابن تغرى جداً فى تاريخ الدوله الفاطميه و بعد ما حكى اخبار الدوله المملوكيه وصل لعصره و ابتدا الكتاب ياخد شكل سجل يومى حولى من عهد الناصر فرج تقريباً لغاية عهد الأشرف قايتباى.

كتاب النجوم الزاهره مش بس تأريخ لمصر لكن كمان للنيل ان ابن تغرى اهتم فيه بأحوال النيل و تقلباته و وفاءه و شحه من سنه لسنه صحيح ابن أيبك الدوادارى سبقه فى الموضوع ده لكن سجل ابن تغرى اكمل. العلامه المصرى امين باشا سامى اعتمد على الكتاب فى كتابه " تقويم النيل ". الكتاب كمان اتكلم عن النشاط العمرانى فى مصر و ذكر ابن تغرى فيه المبانى و الميادين و مقياس النيل و غيرها و دى ميزه لابن تغرى اللى كان مهتم بتسجيل التاريخ الحضارى لمصر مع تاريخها السياسى.

ابن تغرى بردى الف ملخص لكتاب " النجوم الزاهرة فى ملوك مصر والقاهرة " سماه " **الانوار الظاهرة الكواكب الباهرة من النجوم الزاهرة** ". كتب ابن تغرى انه عمل ملخص للكتاب لإنه خاف حد غيره يعمله ملخص فيلخبط تنظيمه و فصوله.

## شوف كمان
* ابن تغرى
* مؤرخين مصر فى العصور الوسطى

تصنيف:كتب
فرغلى عبدالحفيظ

**فرغلى عبد الحفيظ** فنان تشكيلى مصرى من مواليد ديروط بمحافظة اسيوط سنة 1941 توفى 27  يونيه 2023 من رواد الفنانين التشكيليين بكالوريوس التربيه الفنيه, سنة 1962 دبلوم اكاديمية الفنون الجميله فلورنسا ايطاليا 1968 استاذ بقسم التصميم بكليه التربيه الفنيه, جامعة حلوان.

شارك د. فرغلى فى اكتر من 20 معرض محلى و عالمى ساهم فى تاسيس جماعة الفنانين الخمسه سنة 1963, و جماعة المحور سنة 1981 صمم ديكورات " اوبرا عايده " - براج 1994.
210 px|left
210 px|left

## جوايز
* جايزة اولى بينالى القاهره الدولى التالت "تصوير"1988.
* جايزة لجنة التحكيم بينالى القاهره الدولى الخامس 1995.
* جايزة بينالى الاسكندريه لدول البحر الابيض المتوسط فى الحفر "على الجناح المصرى" 1970.
* جايزة الدوله التشجيعيه فى الفنون من المجلس الاعلى لرعايه الفنون والآداب والعلوم الاجتماعيه سنة 1976.
* وسام العلوم والفنون من الطبقه الاولى.

## لينكات برانيه

## مصادر

 

تصنيف:مواليد 1941
تصنيف:وفيات 2023
تصنيف:رسامين مصريين
تصنيف:فنانين تشكيليين
تصنيف:اكاديميين مصريين
تصنيف:اشخاص من محافظه اسيوط
تصنيف:ناس من ديروط
و حياة قلبى و افراحه

**و حياة قلبى و افراحه** اغنيه مصريه الفها فتحى قوره و لحنها منير مراد و غناها عبد الحليم حافظ فى فيلم الخطايا سنة 1962

اغنية عبد الحليم حافظ و حياة قلبى و افراحه ف فيلم الخطايا لما نجح ف انتخابات اتحاد الطلبه. الاغنيه بتعبر عن فرحة اى حد لما ينجح ف عمل اى حاجه كويسه.



## كلمات

و حياة قلبى و افراحه .. و هناه فى مساه و صباحه

و حياة قلبى و افراحه .. و هناه فى مساه و صباحه

ما لقيت فرحان فى الدنيا زى الفرحان بنجاحه

.....

و حياة قلبى و افراحه .. و هناه فى مساه و صباحه

و حياة قلبى و افراحه .. و هناه فى مساه و صباحه

ما لقيت فرحان فى الدنيا زى الفرحان بنجاحه

.....

دا حلم جميل فى خيالنا

و لا غابش فى يوم عن بالنا

و بنا لنا قصور

و فرشها زهور

لحياتنا و مستقبلنا

.....

و لقيتنى فى عز هنايا .. و الدنيا فرح ويايا

و لقيتنى فى عز هنايا .. و الدنيا فرح ويايا

بتهنى حبايبى معايا .. و تقول للكل ارتاحووووو

دا مفيش فرحان فى الدنيا زى الفرحان بنجاحه

.....

و حياة قلبى و افراحه .. و هناه فى مساه و صباحه

و حياة قلبى و افراحه .. و هناه فى مساه و صباحه

ما لقيت فرحان فى الدنيا زى الفرحان بنجاحه

.....

الناجح يرفع ايده هيه

و يغنى فى عيدنا و عيده هيه

الناجح يرفع ايده هيه

و يغنى فى عيدنا و عيده هيه

و يقول و نقول دايمن

ناجحين علاطول دايمن

و نجاحنا يطول دايمن

دايمن علاطول دايمن

داااايمن علاطول دايمن علاطوووووووول

دايمن .. دايمن .. دايمن دايمن دايمن

هييييييييييييييييييييييييه

## شوف كمان
* ليستة اغانى عبد الحليم حافظ

## لينكات برانيه
*يوتيوب
https://m.youtube.com/watch?v=DIcr662Zxno



## مصادر
*يوتيوب
https://m.youtube.com/watch?v=DIcr662Zxno

تصنيف:اغانى عبد الحليم حافظ
تصنيف:اغانى باللغه المصريه
تصنيف:اغانى مصريه
تصنيف:اغانى
تصنيف:كلمات اغانى
حبينا بعضنا

**حبينا بعضنا** اغنيه مصريه الفها فتحى قوره و لحنها محمود الشريف و غنتها شاديه فى فيلم فى الهوا سوا سنة 1951
  


## كلمات

حبينا بعضنا .. و بحنا بسرنا

عقبالكو زينا .. و نبقا كلنا .. ف الهوا سوا

....

بصيت له و قولت له .. من غير م اكلمه

و شكيت له و بحت له .. و قلوبنا سلمو

و دارينا حبنا .. لحد ما فاض بنا

اتارينا كلنا .. ف الهوا سوا

....

ايامى اتغيرت .. غيرها بنظرته

و حياتى نورت .. نورها بطلعته

و الجو راق لنا .. من حسن حظنا

و بقينا كلنا .. ف الهوا سوا

.....

القلب لو فضى .. إيه تبقا فايدته

ايام و  تنقضى .. ماتحس بدقًته

ياما حبو قبلنا .. و حبو بعدنا

و طلعنا كلنا .. ف الهوا سوا

.....

يا دنيا وننبى .. سحرانى ضحكتك

بس اوعى تغضبى .. و تدارى بهجتك

و خللى اللى هنا .. يحبو زينا

و نبقا كلنا .. ف الهوا سوا

.....

حبينا بعضنا . . و بحنا بسرنا

عقبالكو زينا .. و نبقا كلنا .. فى الهوا سوا


## شوف كمان
* شاديه
* ليستة اغانى شاديه

## لينكات برانيه
*يوتيوب
https://m.youtube.com/watch?v=nTZC8Nu2L9w

## مصادر

تصنيف:اغانى شاديه
تصنيف:اغانى باللغه المصريه
تصنيف:كلمات اغانى
يا سلام على حبى وحبك

**[[يا سلام علا حبى و حبك]]** اغنيه مصريه الفها فتحى قوره و لحنها فريد الأطرش و غنوها شاديه و فريد الأطرش فى فيلم انت حبيبى
  


## كلمات
شاديه: ياسلام علا حبى و حبك وعد و مكتوب لى احبك

ولا نامش الليل من حبك يا سلام علا حبى و حبك

.....

فريد: ياسلام علا حبى و حبك دا ماكان علا بالى احبك

ولا نامش الليل من حبك ياسلام علا حبى و حبك يا سلام علا حبى و حبك

.....

شاديه: يا حبيبى هواك جننى و الشوق ملانى جراح

و حياتك تبعد عنى و تسيبنى عشان ارتاح

.....

فريد: و انا يعنى ماسك فيكى ؟ ماهو قلبى المشغول بيكى

.....

شاديه: حبك حيرنى

فريد: انا زيك برضه

شاديه: ربى يصبرنى

فريد: ايوه انا فى عرضه

.....

شاديه: اعذرنى لإنى باحبك مابنامش الليل من حبك

ياسلام علا حبى و حبك وعد و مكتوب لى احبك ياسلام علا حبى و حبك

.....

فريد: مش ممكن اعيش من بعدك دا خيالك جنبى ليلاتى

و باقول لو ربنا ياخدك كنت اعمل ايه يا حياتى

.....

شاديه: انشالله انتا يا حبيبى يا هنايا و كل نصيبى

هاولّع فى روحى يا قلبى و عينيا

فريد: لأ اوعى يا روحى دا واجب عليا

.....

شاديه: من ساعة قلبى ما حبك ما بنامش الليل من حبك يا سلام علا حبى و حبك

حبيتنى صحيح ؟

فريد: اومال

شاديه: اتارينى بقيت فرحانه

فريد: عقبال كل العزال يتهنو زى هنانا

شاديه: شوف وشّـى اصفـرّ ازاى من حبك

فريد: شوفى جفنى احمـرّ ازاى من حبك

شاديه: هتعيش يا روحى معايا د انتا حياتى ف دنيتى

كفايه حب كفايه احسن يضر صحتى

.....

شاديه و فريد :

ياسلام علا حبى و حبك ما بنامش الليل من حبك

ياسلام علا حبى و حبك

وعد و مكتوب لى احبك

ياسلام علا حبى و حبك



## شوف كمان
* ليستة اغانى شاديه
* ليستة اغانى فريد الاطرش

## لينكات برانيه
*يوتيوب يا سلام علا حبى و حبك ملون
https://m.youtube.com/watch?v=nNltgC-HmYc

## مصادر

تصنيف:اغانى باللغه المصريه
تصنيف:اغانى شاديه
تصنيف:اغانى فريد الاطرش
تصنيف:كلمات اغانى
بكره وبعده

**بكرا و بعده** اغنيه مصريه الفها حسين السيد و  لحنها منير مراد  و غناها عبد الحليم حافظ فى فيلم فتا احلامى سنة 1957
 
 

## كلمات

بكرا و بعده بكرا و بعده

بكرا و بعده بكرا و بعده

اللى وعدنى ها يوفى بوعده

اللى وعدنى ها يوفى بوعده

كلها بكرا كلها بكرا

كلها بكرا بس و بعده

.....

اجمل يوم ها يمر عليا بعد يومين ها تشوفه عينيا

و الدنيا ازاى ها تساعنى فرحتى اكبر منها شويه

و ع البعد العين شايفاها جايه و جايبه السعد معاها

هما يومين اتنين و القاها

كلها بكرا بس و بعده

.....

بعد يومين ها يجينى جوابه يسعد بيه قلبى و احبابه

اللى فات من عمرى نسيته اللا اليوم دا عملت حسابه

و لقيت قلبى اللى بيتمنا

تايه بين النار و الجنه

قلت استننا راح تتهنا

كلها بكرا بس و بعده

.....

ياللى معادك شاغل بالى من دلوقتى و عاش ف خيالى

اليومين ها يفوتو ايام و الليالى ها يمرو ليالى

المواعيد لو هانو عليا انتا معادك جوا عينيا

ولافيش غيره عمل كدا فيا

كلها بكرا بس و بعده

بكرا و بعده بكرا و بعده

.....

بكرا و بعده بكرا و بعده

اللى وعدنى ها يوفى بوعده

اللى وعدنى ها يوفى بوعده

كلها بكرا كلها بكرا

كلها بكرا بس و بعده



## شوف كمان

* ليستة اغانى عبد الحليم حافظ

## لينكات برانيه
* يوتيوب بكرا و بعده
https://m.youtube.com/watch?v=IOknmUjPpJo

## مصادر

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
نعم ياحبيبى نعم

**نعم ياحبيبي نعم**

## كلمات الاغنيه
نعم يا حبيبي نعم أنا بين شفايفك نغم

ايامي قبلك ندم وأيامي بعدك عدم

نعم يا حبيبي

نعم يا حبيبي بحبك وأعيش ملك امرك وإيدك

ناديني تلاقيني جنبك وتطلب حياتي أزيدك

ولو مرة ناداني قلبك سنين عمري تبقى عبيدك

دنا يا ما ببكيلك وفاكرني بغنيك

نعم يا حبيبي

أقول نعم فى منامي ويا ما ناداني خيالك

وحملته شوقي وسلامي وحلفته أخطر ببالك

رميت قلبي فى نار غرامك وكان قلبي ماله ومالك

دنا يا ما ببكيلك وفاكرني بغنيك

نعم يا حبيبي

تصنيف:اغانى باللغه المصريه
تصنيف:كلمات اغانى
فتحى قوره

**فتحى قوره** شاعر غنائى مصرى (19 اكتوبر 1919-18 اغسطس 1977).

كان بيكتب أغانى مرحه، فكون مع منير مراد ثنائى ناجح و قدمو مجموعه من أجمل الأغانى الخفيفه

## حياته
اتولد فتحى محمد قورة فى 19 اكتوبر 1919 بقرية العلاقمة فى مركز ههيا بمحافظة الشرقية، ولتوفى فى 18 اغسطس 1977 و هو شاعر غنائى مصرى اشتهر بتأليف الأغانى اللى بالطابع المرح و هو الطابع أو لون الغناء اللى كان يهواه الملحن منير مراد، فكونا ثنائى التقيا مع كثير من المطربين. أصيب فتحى قورة فى بصره فى بداية الستينات، فطالبت أم كلثوم و محمد عبد الوهاب بأن يتم علاجه علا نفقة الدولة، لكن بعد فوات الأوان، فعلش فاقد للبصر سنين طويله .

## اهم اعماله
* محمد فوزى: مال القمر ماله، و تعب الهوى قلبى، و ماما زمـانها جايـه.
* فريد الأطرش: قلبى و مفتاحه، و اتقل اتقل، و دقو المزاهر، و يا سلام علا حبى و حبك، و عشان ماليش غيرك.
* شاديه: حبينا بعضنا، و تعالى اقول لك مع عبد الحليم حافظ و ان راح منك يا عين. يا سلام علا حبى و حبك
* عبد الحليم حافظ: بكره وبعده، وليه تحسب الايام، و يا سيدى امرك، و بكره وبعده، و أغنيه النجاح المشهوره و حياة قلبى و افراحه.
* اسماعيل ياسين: اغانى فيلم صاحبة العصمه ، و منها "الفقر جميل".
* محمد عبدالمطلب: مابيسألش عليا أبدا، و ودع هواك.
* ليلى مراد: يا طبيب القلب. راح الهوا
* كارم محمود: امانه عليك يا ليل طول.

## مصادر

تصنيف:مواليد 1919
تصنيف:وفيات 1977
تصنيف:شعرا مصريين
تصنيف:ادبا مصريين
تصنيف:كتاب مصريين
تصنيف:شراقوه
تصنيف:ناس من ههيا
بيع قلبك

**بيع قلبك** اغنيه مصريه الفها حسين السيد و لحنها كمال الطويل و غناها عبد الحليم حافظ فى فيلم فتا احلامى سنة 1957
 


## كلمات
بيع قلبك بيع ودك .. شوف الشارى مين

شوف عهدى مين بعدى .. ها يصون هو لك مين

العهد اللى رعاك .. والقلب اللى فداك

ايامه عمرها بسنين .. شوف الشارى مين

قبل ما تنسى العهد الغالى .. فكر ليله و هات لياليه

شوف مين غيرنا قضا ليالى .. عايشه بعمر شبابى فيه
 
ها تلاقى خطوة قلبى و قلبك مستنيه هناك

شايله لى كلمه فضلت منك لما كنت معاك

و اعمل ايه .. قوللى ياللى فاكرنى بهجرك أعمل ايه

بيع قلبك ..

بتقول نارى تعبت قلبك .. مش دى النار اللى كان حبك طاير فى جنتها و سارح

ليه دلوقتى بتبعد عنها ليه

ليه دلوقتى بتهرب منها ليه ؟ ما هو النهارده زى امبارح

أهجر على كيفك وانسانى .. مسير الأيام تجيبك تاني

وأعمل ايه .. قوللى يا اللى فاكرنى بهجرك أعمل ايه

بيع قلبك ...

أنا يسعدنى تبعد عنى .. وتجرب غيرى فى هواك

شوف مين حبه أكتر منى .. لو شاف اللى أنا شفته معاك

ابنى آماله و هدها .. و احسب دموعه و عدها

وتعال قوللى بعدها .. هو حبيبك و الا أنا

وأعمل ايه .. قوللى ياللى فاكرنى بهجرك أعمل ايه

بيع قلبك .. بيع ودك..


## شوف كمان

* ليستة اغانى عبد الحليم حافظ

## مصادر

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
كتاب راس المال

150px|thumb|left |كتاب راس المال

**كتاب [[راس مال|راس المال]] (Das Kapital)** بيعتبر من اهم الكتب اللى كاتبها كارل ماركس و ساعده فيها زميله فريدريك انجلز ومن كتب الاقتصاد السياسى,و بيعتبر من اهم كتب المرجعيه الماركسيه.الكتاب بيتقسم اجزاء , اتنشر الجزء الاول فى سنة 1867 , بس مات ماركس قبل ما يكمل كتابه اجزاء الكتاب التانيه فكمل علهيا زميله فريدريك انجلز و كمل كتابة الجزء التانى و التالت و اتنشروا فى سنة 1885و 1894.الكتاب بيهاجم النظام الراسمالى و بينتقدها و بيقول ان النظام دا هدام و حيخرب و يدمر نفسه بنفسه. فى ناس كتير اقنعوا بافكار ماركس جامد خصوصا بعد الأزمة المالية العالمية من 2008-2009
اللى ابتدت فى سنة 2008 و مستمرة لحد دلوقتى و وضحت مشاكل و اعتبرها ناس بداية نهاية الراسماليه, اللى اتنبىء بيها ماركس. اول نسخة , مش مكتوبه بالمانى, ظهرت فى روسيا فى سنة 1872

تصنيف:كتب
تصنيف:ماركسيه
على قد الشوق

**علا اد الشوق**



## كلمات
علا اد الشوق اللى فى عيونى يا جميل سلم

انا ياما عيونى عليك سألونى و ياما باتألم

و باخاف لتصدق يوم الناس و احتار

باوصف للناس الجنه و انا فى النار

غالى عليا و ضى عينيا ارحم عذابى معاك

.....

الليل سهرته و النوم ياريته كحل عينيَّا

واللى داريته أوام لاقيته باين عليَّا

.....

شبابى الغالى ضيعته.. اناجى فى الهوا اسمك

وأملى لما صورته.. فى أجمل صوره كان رسمك

غالى عليا و ضى عينيا ارحم عذابى معاك

.....

صابر و عمرى ايامه تجرى و ناسى روحى

اللوم رضيته واللى جنيته سهدى و جروحى

شبابى الغالى ضيعته.. أناجى فى الهوا اسمك

و أملى لما صورته.. فى أجمل صوره كان رسمك

غالى عليا و ضى عينيا.. ارحم عذابى معاك

.....

دمعى شهودى جرح خدودى فى ليل سهادى

أكتم و أخبى واخلص فى حبى صاين ودادى

.....

شبابى الغالى ضيعته ..اناجى فى الهوا اسمك

و املى لما صورته.. فى أجمل صوره كان رسمك

غالى عليا و ضى عينيا ارحم عذابى معاك



## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
يا سيدى امرك

**يا سيدى امرك** غناها عبد الحليم حافظ  ف فيلم ليالى الحب 1955

## كلماتها

يا سيدى امرك.. امرك يا سيدى

و لجل خاطرك.. خاطرك يا سيدى

ماقدرش اخالفك لإنى عارفك

تقدر تحط الحديد ف ايدى

اسمع.. اسمع يا سيدى

....

بالذى اسكر من عذب اللما

كان ف حاله جت له بلوا م السما

الذى اجرا دموعى عندما

كان هيبعتنى لأقرب محكمه

.....

مبسوط يا سيدى .. يا سيدى.. مبسوط يا سيدى

....

ماقدرش اخالفك لإنى عارفك

تقدر تحط الحديد ف ايدى

اسمع..اسمع يا سيدى

.....

و حقك انتا المنا و الطلب

و الله يجازى اللى كان السبب

و لى فيك يا والدى قصةٌ

تغير مجرا حياة الطرب

.....

مبسوط يا سيدى .. يا سيدى.. مبسوط يا سيدى

.....

ماقدرش اخالفك لإنى عارفك

تقدر تحط الحديد ف ايدى

اسمع..اسمع يا سيدى

.....

حبك يا سيدى غطا ع الكل

ع الكل يا روحى

يجعل نهارك زى الفل

و الورد يا روحى

حبك يا سيدى علا راسى من فوق و حياة روحى

خايف اقول علا اد الشوق لتطلع روحى

.....

مبسوط يا سيدى.. يا سيدى.. مبسوط يا سيدى

.....

ماقدرش اخالفك لإنى عارفك

تقدر تحط الحديد ف ايدى

اسمع..اسمع يا سيدى

.....

انا قلبى عليك عليك قلبى

انا قلبى عليك عليك قلبى

كان فين دا يا ناس و متخبى

انا قلبى عليك عليك قلبى

و باغنى قديم و انا ايه ذنبى

انا قلبى عليك عليك قلبى

اعمل لك ايه يانا يا غلبى

انا قلبى عليك عليك قلبى

.....

مبسوط يا سيدى.. يا سيدى..مبسوط يا سيدى

## شوف كمان
ليستة اغانى عبد الحليم حافظ

## لينكات برانيه
* يوتيوب
https://m.youtube.com/watch?v=635v7X1Ubh4

## مصادر

تصنيف:عبد الحليم حافظ
تصنيف:اغانى عبد الحليم حافظ
تصنيف:اغانى مصريه
تصنيف:اغانى
تصنيف:كلمات اغانى
جزيرة الرحمانيه

**جزيرة الرحمانيه**، جزيره فى نهر النيل - فرع رشيد فى مصر، تبع مركز الرحمانيه فى محافظة البحيره، فهى فى مقابل مدينة دسوق علطول من ناحيه الشرق، ومن الغرب قدام مركز الرحمانيه.

## مصادر
الموقع الرسمى لمحافظة البحيره 

مركز الرحمانيه 

صورة فضائية لجزيرة الرحمانيه من Wikimapia

## مصادر



تصنيف:جزر
تصنيف:جزر مصريه
تصنيف:البحيره
سيزيف

thumb|left|280px

**سيزيف** او **سيسيفوس** (يونانى: Σίσυφος ||; انجليزى: Sisyphus) شخصيه اسطوريه و ملك . بيعتبر امكر الشخصيات فى الميثولوچى اليونانى زى ما قال عليه هوميروس ، معروف انه اللى اتحكم عليه انه يشيل صخره كبيره من تحت جبل و يطلع بيها لفوق و اول ما يوصل منه و فى وادى تحت و ينزل يجيبها و يطلع تانى و يفضل ع الحال دا علا طول و مش بيموت كعقاب ليه.

## الأسطوره
سيزيف كان ابن الملك ايولوس , ملك تيساليا و ايناريت، و مؤسس مملكة ايفيرا.فى الاول اشتغل فى التجاره و فى البحر, بس كان غشاش و طماع و جشع و خالف قوانين الضيافه اللى كانت لازم تحترم و قتل المسافرين و الضيوف و أغرى بنت اخوه و بعدين سرق عرش أخوه فى الحكم و عمل حاجات غلط كتير , و من اكبر الغلطات اللى عملها انه قال الاسرار اللى زيوس كان مئتمنه عليها. كعقاب ليه علا قول اسرار و خيانه امانة زيوس و علا كل جرايمه, امر زيوس اخوه هيديس , ملك العالم السفلى , انه يحبس سيزيف عنده فى العالم السفلى ,فى الجحيم, وحصل دا فعلا , بس سيزيف بمكره و خبثه ضحك علا تانتوس , المسئول عن الموت , لما طلب منه انه يجرب السلاسل و الكلبشات بتاعته عشان يتأكد انها سليمه وللا لاء و لما تانتوساشتغل دا قفل عليه سيزيف و هرب من العالم السفلى و اعلن انه هينتقم من هيديس و زيوس و عمل تمرد و ثوره فى العالم السفلى و بقا مفيش حد بيموت و خرج الموضوع عن ايد الالهه لحد ما تدخل اريس. اله الحرب, عشان انقلاب سيزيف دا خللا خصومه ميموتوش لما يقتلهم و حرر تانتوس و قبضو علا سيزيف و سجنوه تانى فى العالم السفلى. بس قبل ما سيزيف يموت و يروح العالم السفلى طلب من مراته انه لما يموت ترمى جثته فى الشارع و متدفنهوش, و لما مات و نزل العالم السفلى , اشتكا لپرسفون ملكة العالم السفلى ان مراته بتهمل اقل واجباتها ناحيته اللى انها تدفن جثته و فضل وراها لحد ما اقنعها و ساعدته انه يطلع بره العالم السفلى , بحجة انه هيروح يقنع مراته انها تقوم بدورها و تدفنه زى ما القوانين بتقول, و لما طلع هرب علا مملكته و رفض انه يرجع تانى و هدد سلطة الالهه من تانى, و فضل كدا لحد ما الاله هيرميس رجعه بالعافيه.

## المهمه السيزيفيه

كعقاب لسيزيف من الالهه قررو ان سيزيف لازم غصب عنه يشيل صخره كبيره من وادى و يطلع بيها جبل عالى و اول ما يقرب يوصل فوق , الصخره دايمن تفلت منه و و ينزل يجيبها تانى , و يفضل كدا علا الطول. العقوبه نفسها مجنونه و تجنن الواحد , و دا كان مقصود عشان ان سيزيف افتكر ان ذكائه و مكره , مهما كان رهيب , بس هو كانسان مش هيقدر يغلب ذكاء و مكر زيوس و بقية الالهة. فى الاخر زيوس بين ذكائه لما اختار العقوبه دى بالذات و ربط سيزيف بعقوبه و حيره ابديه و فى نفس الوقت تدمر عقله. بقت الاعمال و الحاجات اللى ملهاش لازمه او فايده او اللى مش بتخلص بقت بتتوصف بالسيزيفيه, نسبه لسيزيف و عقوبته. قصة و اسطورة سيزيف الهمت كتاب و رسامين من زمان اوى و لحد دلوقتى و فيه اكتر من فيلم يعتبر مقتبس افكار من اسطورة سيزيف زى فيلم 1000 مبروك و فيلم Groundhog Day.

تصنيف:ميثولوجيا يونانيه
الرحمانيه

**الرحمانيه**، مدينه تبع محافظة البحيره، وبتبعد عن شاطئ نهر النيل - فرع رشيد حوالى 300 متر من الجهه الغربيه، هيا مقابله لمدينة دسوق (محافظة كفر الشيخ).

## الموقع الجغرافى

مركز الرحمانيه بفى شمال شرق البحيره، مدينة الرحمانيه عاصمة مركز الرحمانيه، وبيحدها:

* من الشمال: مركز المحموديه.
* من الجنوب: مركز شبراخيت.
* من الشرق: نهر النيل - فرع رشيد، مركز دسوق (محافظة كفر الشيخ).
* من الغرب: مركز دمنهور.

## المناخ

من ناحية مناخ المدينه، بتتصنف تبع اقليم مناخ البحر المتوسط، والاقليم بيتميز بانه حر فى فصل الصيف، دافى وممطر فى فصل الشتا.

## تاريخ الرحمانيه

كانت فيها معركة بين قوات الحمله الفرنسيه بقيادة نابليون بونابرت وقوات المماليك (التابعه للدوله العثمانيه).

## السياحة والمزارات

من اهم المعالم فى الرحمانيه قبر العالم العربى على ابن النفيس مكتشف الدوره الدمويه الصغرى، وفيها كمان قبر الصحابى محمد بن عدى بن حاتم الطائى رضى الله عنه وسيفه وعباءته

## لينكات برانيه
* 

تصنيف:مدن مصريه
تصنيف:البحيره
صندوق باندورا

thumb|200px|left|پاندورا وهى بتفتح الصندوق اللى طلع كل الشرور فى الدنيا.
**صندوق پاندورا** فى الميثولوچى اليونانى هو الصندوق اللى الالهة اديتوا لپاندورا بعد خلقها و قالوا لها متفتحش الصندوق و بعتوها للانسان , اللى كان ذكر بس, بس پاندورا بفضولها خالفت الاوامر دى و فتحت الصندوق فخرجت منه الشيطاين و الشر و الاوبئه و الصفات الوحشه و العيوب , فقفلت پاندورا الصندوق بسرعه قبل ما تخرج منه الحاجه الوحيده الكويسه منه اللى هى الامل. فى الاساس كان اسمه برطمان پاندورا Pandora's jar , بس مع الترجمه مع الوقت وصل لينا على انه صندوق پاندورا

تصنيف:ميثولوجيا يونانيه
تايتن

thumb|300px|left|''Rhea''. Manual of mythology, 1875.
الآلهه **التايتان** Titan او الجبابره , معروفين برضه باسم الالهه القديمه (باليونانى القديم: Τiτάν) حسب الميثولوچى اليونانى كانو عرق من الآلهه اللى حكمو الارض فى العصر الدهبى الاسطورى ، و كانو موجودين قبل الآلهه الاولمبيه اللى كانو بيعيشو فى جبل اوليبموس. اختلفت الاساطير القديمه فى وصفهم باختلاف الفتره الزمنيه و المنطقه اللى طلعت منها الاسطوره, بس فى اغلب الاوقات كانو بيتصورو علا انهم تجسيد للقوى الطبيعيه و مظاهرها المختلفه.إلا أنهم كانو يعدون فى غالبية الأوقات تجستات لقوى الطبيعه ومظاهرها المختلفه.

## البدايه

الميثولوچى اليونانى بيقول ان اورانوس كان الحاكم الاصلى و كبير الالهه التايتان, مكنش من العرق دا بس كان اله بدائى و كان مشهور بشره و بطغيانه و حبس ولاد الإلهه جايا مراته اللى من ولاد السيكلوب , فى مناطق مخفيه و متفرقه فى الارض. دا خلا جايا مراته تغضب جامد و تحرض اولادهم عليه و خصوصن ان شره و طغيانه كانو ماليين الدنيا, بس كل الالهه التايتان كانو خايفين من اورانوس , ماعدا ابنه كرونوس (اللى بيرمز للزمن) و هو اصغر الالهه و كرونوس قتل ابوه اورانوس و اخد مكانه فى حكم التايتان , بس قبل ما يموت اورانوس قاللابنه كرونوس ان واحد من اولاده هيقتله و ياخد مكانه فى الحكم زى ما عمل معاه . عشان كدا كرونوس اللى بيرمز للزمن كان بياكل ولاده من ريا لكن ريا خدعته و ادته حجر بدل ابنهم زيوس و زيوس عاش قتل ابوه كرونوس اللى بيرمز للزمن و حرر اخواته

## سقوط [[كرونوس]] و ظهور [[زيوس]]

بعد ما بقى كرونوس كبير الالهة و المسيطر , بقى يتصرف زى ابوه بالظبط و كان طاغيه و شرير برضه و رفض يحرر ولاد امه جايا برضه و سبهبهم فى السجن اللى ابوه كان حاسبهم فيه. امه الالة جايا و ابوه اورانوس ,قبل ما يقتله, اتبئوا ان حيقوم واحد من ولاده و يقتله و يخد السلطه منه و عشان كدا بقى كرونوس بيبلع كل عياله اللى بيتخلفوا , بس مراته ريا هربت اصغر عيالها اللى كان اسمه زيوس. و بعد كدا كبر زيوس و قام ضد ابوه و حرر اخواته اللى كان بلعهم و قام بثوره ضده و قامت معركة جامده شاركت فيها كل المخلوقات التانيه و الالهة. و ابتدى عرق جديد من الالهة اتسموا بالالهة الاولانىمبيه و اتعرفوا بالاوليمبيين الاتناشر و اخدوا جبل اوليبموس كمقر رسمى ليهم و نفوا الالهة التايتان الفاضلينلتارتيروس عشان يسجنوهم هناك.

تصنيف:الهه التايتن
تصنيف:الهه يونانيه
ديونيسوس

**ديونيسوس** **Dionysus** ( Διόνυσος,&rlm; *Dionysos*) اللى كان اليونان بيوصفوه انه باخوس  يعنى حر (Βάκχος,&rlm; *Bakkhos*). فى الميثولوچى اليونانى  إلاه الخمره و الفرفشه و الفرح و السعاده و الخصوبه و  الطقوس المجنونه والنشوه و المسرح . كان  فيه  إله خمره زيه عند الرومان اسمه **باكوس** **Bacchus** ولقبه Liber Pater يعنى Free Father يعنى اب حر .. ابو ديونيسوس الإله زيوس و انسانه اسمها سيميلى.

## ولادته

بحسب الميثولوچى اليونانى. ديونيسوس كان ابن زيوس من ست بشريه اسمها سيميلى (Σεμέλη &rlm;*Semelē*), بس هيرا مرات زيوس كانت بتغير عليه من كل الستات, و بتحاول تقتل كل اولاده اللى من ستات تانيه, راحتلسيملى وقت ما كانت حامل فى ديونيسوس و سألتها عن الاب فقالت ليها زيوس, ف هيرا عملت نفسها مش مصدقه و قالت ليها لو زيوس هوا ابو الطفل دا بجد لازم تشوفيه بصورته الطبيعيه الحقيقيه , سيميلى طلبت من زيوس انها تشوفه بهيئته الحقيقيه كإله و لما شافته ماتت من الخضه و من جبروت منظره, بس زيوس لحق الطفل اللى فى بطن سيميلى , بس كان لسه مكتملش نموه فراح زيوس شق فخده و حط الجنين هناك و خيط الشق عليه و سابه لحد ما اكتمل نموه و اتولد.

thumb

## شوف كمان
* الالهه اليونانيه القديمه

## مصادر

تصنيف:ميثولوجى
تصنيف:الهه يونانيه
ميداس

thumb|200px|left|الملك ميداس و بنته بعد ما اتحولت لدهب بعد ما لمسها

الملك **ميداس** (بالانجليزى: King Midas) كان فى ميثولوچى اليونانى, كان ليه القدره انه يحول أى حاجه يلمسها لدهب. اتسمى نسبة للملك الاسطورى دا ملوك كتار.

 و قبض عليه مجموعه من سكان مملكة يلدا و ودوه للملك , الملك عامله كويس جدا و ضايفه لمدة عشر ايام و فى اليوم الحداشر و عشان معملته الكويسه و ضايفته منحه السيتور امنيه واحدا عشان يحققها له فطلب ميداس ان كل حاجه يملسها تتحول لدهب و بكدا حيبقى اغنى انسان فى العالم, وفعلا اتحققت الامنيه دى و بقت كل حاجه بيلمسها تتحول لدهب. بس ابتدت المعاناه لما الملك جاه يأكل و اتحول الاكل لدهب و مقدرش يكله و الشرب اتحول لدهب و فضل على الحال دا فتره واتحولت النعمه لعنه و كارثه و ابتدى يلعن اليوم اللى اتمنى فيه الامنيه دى , فشافته بنته , اللى كان بيحبها جامد, و لقيته بيصرخ و بيعيط فجت تواسيه و راحت حضناه ف اتحولت هى كمان لدهب , فميداس مقدرش يمسك اعصابه و انهار و فضل يدعى للاله ديميتريوس انه يفك عنه اللعنه دى و استجاب الاله لدعوته و امره انه يروح لحد نهر باكتولوس اللى جنب سارديس و يغسل ايده هناك و حتروح اللعنه و فعلا حصل كدا و بقى النهر مليان دهب من يومها.

* الاسطوره التانيه كانت : انه اختاره عشان يبقى حكم فى مسابقه فى المزيكا ما بين الاله ابولو و مارسياس , و سمع عزف الاتنين و الاتنين عجبوه جامد , بس فضل عزف مارسياس على عزف الاله ابولو , فعاقبه الاله ان حول ودنه لودن حمار. و من يومها فضل مخبيهم تحت برطنيته كبيره , بس فى يوم الحلاق الخصوصى بتاعه اكتشفهم و مكنش قادر انه يكتم السر , بس كان خايف من الملك لو عرف انه يقتله, فراح حافر حفرة فى الارض و قال " ميداس عنده ودان عامله زى ودن الحمار" , كطريقه للتنفيس عن السر اللى مش قادر يكتمه, و بعدين راح مغطى الحفره و ماشى , بس الاله ابولو خله مكان الحفره دى تطلع زرع و يقول الجملة اللى الحلاق قالها و بكدا اتفضح سر ميداس. الاسطوره دى الهمت مسرحيات كتيره على مر التاريخ.

تصنيف:ميثولوجيا يونانيه
هيرميس

thumb|left|130px|هيرميس.

**هيرميس** **Hermes** ( يونانى قديم : unicode|Ἑρμῆς) فى ميثولوچى اليونانى كان إله من آلهة جبل اوليمب الاتناشر و رسول الإلهه ما بينها و ما بين بعضها و ما بين الآلهه و البشر, كان كمان الرسول الخصوصى و الايد اليمين بتاع زيوس. كان إله الرياضه و الرياضيين و حامى الساحات و الاماكن الرياضيه خصوصن الجيمنازيوم و الإستاديوم, و إله التجاره و معروف انه اللى بيحمى قوافل التجار و القطعان من قطاع الطريق و الحراميه و كمان انه بقا المسؤول عن نقل ارواح الميتين لالعالم السفلى/تحتانى فى مملكة هيديس. بعد ما رجع سيزيف بعد ما هرب تانى مرة من العالم السفلى, و المسؤل عن الحظ و تقسيم الثروات. معروف فى الميثولوجى اليونانى انه مؤدب و محترم و طباعه كويسه, بس بالرغم من كدا مكار اوى و ساعات يبقا حرامى , بحسب اسطوره ليه فى يوم ولادته سرق قطيع بقر بحاله من اخوه الاله ابولو و استخدم مكره عشان يخبيهم بحيث ان محدش حتا الآلهه تعرف طريقهم, لما واجهه اخوه ابولو و اتهمه انه اللى سرق انكر هيرميس انه سرق او قرب من القطيع, بس فى الاخر اتصالح مع اخوه و اداله قيثاره, اللى ابولو اتشهر بيها بعد كدا, كان هيرميس عاملها بنفسه كهديه. فى الفنون اليونانيه الاولانيه اتصور علا انه راجل كبير بدقن, بس بعد كدا اتصور علا انه شاب صغير و رياضى و فضل علا كدا علا طول, معروف بانه بيمتلك صندل و برنيطه مجنحة بتساعده علا الطيران. كان زى إله الرومان مركورى Mercury .

## انظر
الالهه اليونانيه القديمه

تصنيف:الهه يونانيه
حفاضه

[thumb|200px|حفاضة عيال بتستعمل مره واحده بـ [بلاستر نهايتها إلاستيك.]]
thumb|انواع تانيه من حفضات برّانيّه.|200px

**الحفاضه** (انجليزى: diaper او nappy; فرنساوى: Couche culotte) هى هدوم زى السفنجه. بيلبسها الافراد اللى مش بيقدرو يتحكمو فى حركات المثانه (انجليزى: bladder) او الامعاء (انجليزى: intestine), او مش قادرين او مش عايزين يروحو الحمام. لما الحفاضات تتملى و ماينفعش تشيل اى فضلات, لازم يتغيرو; العمليه دى فى العاده بيعملها شخص تانى زى الاهل او الـ داده. لو الحفاضه ماتغيريتش كفايه بإستمرار, ممكن تجيب طفح جلدى (انجليزى: rash).

الحفاضات كانت بتتلبس فى تاريخ البشر, و اتعملت من قماش او مواد بتستعمل مره واحده. الحفاضات القماش كانت معموله من طبقات قماش زى القطن او ميكروفيبر (انجليزى: microfiber) و ممكن تستعمل كزا مره, الحفاضات اللى بتستعمل مره واحده فيها مواد كيماويّه بتمص السوايل و بيترمو بعد الاستعمال. استعمال حفاضات قماش او حفاضات بتستعمل مره واحده هو قرار جدلى, بسبب القضيات اللى بتبتدى من الراحه, الصحه, التمن, و تأثيرهم ع البيئه. دلوقتى, اشهر ماركات الحفاضات اللى بتستعمل مره واحده, Pampers, Luvs, و Huggies هما ماركات معروفه جدا فى الصناعه. البنطلون البلاستيك ممكن يتلبس على الحفاضات عشان ماتخرّش, بس مع الحفاضات الحديثه اللى بتتلبس, ده ماعادش مهم.

الحفاضات فى الاساس بتلبسها العيال اللى لسه ماتعلموش ازاى يروحو الحمام او بيبلّو نفسيهم و هما نايمين. على اى حال, ممكن بردو يلبسها البالغين اللى مابيعرفوش يمسكو نفسيهم او فى حالات معينه لما مابيكونش موجود حمامات. ممكن كمان العواجيز اللى عندهم اعاقات عقليّه (انجليزى: mental disability), و الناس اللى بيشتغلو فى ظروف صعبه زى روّاد الفضا. مش معتاد ان الناس تلبس حفاضات تحت هدوم ناشفه. الحفاضات فى العاده بتتلبس لما بيبقى لازم, مش بالاختيار, مع كده فيه استثناءات; ناس عندها مرض الطفوله و فيتيش الحفاضات (انجليزى: diaper fetishism) بيلبسو الحفاضات عشان يرفهّو عن نفسيهم للراحه, تحقيق عاطفى (انجليزى: emotional fulfillment), او الاشباع الجنسى (انجليزى: sexual gratification).

## نوتات

تصنيف:لبس عيال
تصنيف:اندروير
تصنيف:هدوم
حفله

thumb|left|300px|اطفال بيحتفلوا بعيد ميلاد.

ال**حفله** بيبقى تجمع لمجموعه من الناس بهدف احياء ذكرى اجتماعيه او ثقافيه او دينيه او مناسبة او مجرد للاحتفال و الترفيه.

## انواع الحفلات

### حفلة عيد ميلاد
حفلة عيد الميلاد هى نوع من انواع الحفلات بيحتفل بيه بذكرى ولادة شخص معين , و بيتعزم فيه الاصحاب و الاهل و بيجيبوا تورته و بيحطوا عليها عدد شموع بيساوى عمر اللى بيحتفلوا بعيد ميلاده , اعياد الميلاد بتبقبى عند الاطفال أهم و ليها اهميه اكتر من احتفلات الكبار.

### الفرح
الفرح بيعتبر من الحفلات المهمة , و بيبقى مناسبه اجتماعيه بتتعمل بمناسبة جواز اتنين و بيختلف طريقة الاحتفال بالفرح من ثقافة و التانيه

### حفلة وداع
حفلة الوداع موجوده فى دول و ثقافات عشان يودعوا واحد حيسافر بره لفتره طويله او حيروح لشغل جديد مختلف عن المكان اللى هو فيه.

### حفلة عشاء
حفلة العشاء هى نوع من الحفلات الرسمية اللى بيتجمع فيها ناس عشان يئكلوا مع بعض و يتكلموا فى مواضيع مختلفه, و غالبا بتكون فى بيت حد بيكون مستضيف الحفلة.

تصنيف:مناسبات اجتماعيه
حلف وارسو

250px|thumb
يسار|300بك|تصغير|خريطة توضح الامتداد الجغرافى لأعضاء حلف وارسو.

## الدول

## مصادر

تصنيف:منظمات دوليه
تصنيف:الحرب البارده
تصنيف:تاريخ الاتحاد السوفييتى
ريا

thumb|left|100px

**ريا** **Rhea **هيا مرات كرونوس و أم زيوس كبير الآلهه الاوليمبيه اليونانيه, معروفه فى الميثولوچى اليونانى بانها اللى هربت ابنها زيوس و هوا صغير من ابوه كبير الآلهه التايتن وقتها. كمان هيا ام لآلهه تانيين هما هيرا و بوسيدون و هيدز.

## مصادر

تصنيف:الهه التايتن
باندورا

thumb|200px|left|پاندورا وهى بتفتح الصندوق اللى طلع كل الشرور فى الدنيا.

**پاندورا** هى اول ست فى التاريخ حسب الميثولوچى اليونانى . خلقت بعد ما زيوس امر ابنه هيفيستوس بخلق مخلوق كعقاب للبشريه بعد ما بروميثيوس ساعدهم للمعرفه و سرق ليهم سر النار من زيوس. وخلى ابنه المسئول على خلق البشر , حسب ميثولوچى اليونانى فى الوقت دا كان بروميثيوس هو المسئول على خلق البشر و كانو كلهم ذكور بس و مخلوقين من طين بس, هيفيستوس خلق الست من مايه و الطين و سماها پاندورا و بعتها للبشر. كانت عندها مزايا كتيره زى الجمال و القدره الكبيره على الاقناع وعزف المزيكا و عندها عيب كبير اللى هو الفضول اللى بسببه البشريه بتعانى لحد دلوقتى , حسب الميثولوجى اليونانى,.

## [[صندوق باندورا|صندوق پاندورا]]
حسب ميثولوچى اليونانى پاندورا كانت هيا اللى فتحت الصندوق , اللى كانت كل شرور و صفات الدنيا موجودا جواه, و خلفت الاوامر و فتحت الصندوق بدافع الفضول. بفتح الصندوق دا خرجت للدنيا الشياطين و الاوبئه و الحروب و الصفات كلها و مليت الدنيا كلها بعد ما كانت هاديه و مفيهاش مشاكل او شر , قفلت الصندوق بعد كدا بسرعه بس قبل ما اخر حاجه تطلع منه اللى هى الامل.

تصنيف:ميثولوجيا يونانيه
مترو شيراز

مركز|تصغير|مترو شيراز
**مترو شيراز** S.U.R.O (فارسى: متروی شیراز) مشروع ابتدت الحكومه الايرانيه تعمله مترو فى شيراز.

## خطوط
تصغير|يسار|خطوط مترو شيراز
* خط 1: هيكون يبتدى من ساحة جل سرخ (فارسى: ميدان گلسرخ) (اللى قريبه من المطار) لى ساحة احسان وساحة ميرزا كوچك خان فى شمال غرب شيراز (فارسى: میدان میرزا کوچک‌خان و میدان احسان).
* خط 2: هيكون طولو 8.5 كم ويتقاطع ويا خط 1 عند ساحة امام حسين (فارسى: میدان امام‌حسین)
* خط 3: هيكون طولو 16 كم، وبيكون يمر على محطة القطارات عشان يخدم المسافرين عبر القطار انهم يركبو المترو اى وقت.
* خط 4
* خط 5
* خط 6
## مصادر

تصنيف:شيراز
محمود شكرى

thumb|left|محمود شكرى

**محمود شكرى** (تاريخ الميلاد 19 يناير 1986) هو مغنى وراقص مصرى شارك فى ستار اكاديمى الموسم السابع خرج فى البرايم اللتناشر. محمود اتعلم رقص ومزيكا بنفسه ومدرسش و هو اللى كان بيتدرب لوحده على الرقص وعلمه لنفسه، الشمال مدربة الرقص كانت بتخليه هو اللى يدرب الطلاب على الرقص عشان هو متميز فيه. محمود خريج الجامعة الامريكية قسم اعلام شعبة مسرح، له اخ واحد اسمه محمد اكبر منه. محمود كان عامل فرقة رقص قبل ما يدخل الاكاديمية كان اسمها Hood. محمود كان الديليجى او المندوب بتاع الاكاديمى كذا اسبوع ورا بعض بعد محمد علي.

## احصائيات
* محمود طلع 3 مرات نومينيه، مرة فى الاسبوع السادس ورجع بتصويت الجمهور بنسبة 36%، والمرة التانية فى الاسبوع الحداشر و كانت نسبته 22.88% ورجع بتصويت الطلاب، والمرة التالتة كانت نسبته 17,69% هيا اللى طلع فيها من الاكاديمي.
* المرات اللى طلع فيهم توب فايف 2 فى الاسبوع الرابع والتاسع.

## لينكات خارجية
صفحته على سايت ستار اكاديمى  

## مصادر

تصنيف:مواليد 1986
تصنيف:مغنيين مصريين
تصنيف:رقاصين مصريين
حافظ الشيرازى

**حافظ الشيرازى** او خواجه شمس الدین محمد بن محمد حافظ شیرازی و بالفارسى : خواجه شمس الدین محمد حافظ شیرازی كان شاعر ايرانى قديم٬ أشعاره معروفه لكتير من هى اللى بيتكلمو فارسى فى إيران و أفغانستان. حافظ من أهم الشعرا فى تاريخ الشعر الفارسى و اتكتب عن حياته و اعماله أكتر ما إنكتب عن أى كاتب تانى بيكتب بالفارسى.

## حياته
حافظ الشيرازى إتولد إما سنة 1325 او 1326 فى شيراز و مات إما سنة 1389 او 1390. إعتمد فى كتاباته فى الاول على الحكايات التقليدية.
تصغير

## مصادر

تصنيف:شيراز
سعدى الشيرازى

200px|thumb|سعدى فى جنينة ورد ، مخطوطه من حوالى سنة 1645
[300px|thumb|left|قبر سعدى ([فارسى: آرامگاه سعدی) فى شيراز]]
**سعدى الشيرازى** اسمه الكامل **مشرف الدين ابومحمد مصلح الدين بن عبدالله ** ( شيراز ، ايران، 1189 - 1292 ) ، شاعر فارسى. اشتهر بغزلياته اللى سماها " الطيبات " ، و ليه شعر هزلى سماه " الخبيثات ". عاصر غزو المغول و رثى سقوط بغداد فى ايد المغول. طاف فى اماكن كتيره لغاية مااستقر فى شيراز و كتب فيها اشعاره " البستان " (1257) و " الكلستان " (1258). اترجمت مؤلفاته للعربى و لغات كتيره.
## مصادر

تصنيف:شعرا فرس
تصنيف:شيراز
تصنيف:شعرا
مطار تان سون نهات الدولى

**مطار تان سون نهات الدولى** مطار دولى فى مدينه مدينة هو تشى مينه فى فييتنام ، وتالت اكبر مطار فى فييتنام.فى سنة 2009 كان هناك حوالى 13 مليون مسافر عن طريق المطار , المطار على بعد 7 كم من وسط المدينه.

## مصادر
تصغير|150بك|يسار|مطار دا نانج الدولى

تصنيف:مطارات ڤييتنام
مطار دونج هوى الدولى

**مطار دونج هوى الدولى** (انجليزى:Dong Hoi Airport) مطار دولى فى مدينه دونج هوى فى فييتنام، وتالت اكبر مطار فى فييتنام.

## مصادر
تصغير|150بك|يسار|مطار دا نانج الدولى

تصنيف:مطارات ڤييتنام
مارساى

**مارساى** (فرنساوى: Marseille) ، هيا مدينه ف جنوب فرنسا.استضافت مارسيليا ماتشات كاس العالم 1998 اللى كسب يها المنتخب الفرنسى باول لقب ليه فى كاس العالم.

## اسم
الاسم بالفرنساوى بيتنطق مارساى, ممكن تتكتب مارسيليا او مرسيليا.

## جغرافيا
مارساى هيا تانى اكبر مدن فرنسا مساحه بعد العاصمه باريس. و تالت اكبر مدينه حسب عدد السكان بعد باريس و مدينة ليون. مكانها فى جنوب فرنسا على ساحل البحر المتوسط. بتعتبر اهم مينا بحرى فى فرنسا, اتسمت المدينه عاصمة الثقافه الاوروبيه سنة 2013. و عام 2017 عاصمة الرياضة الاوروبية. سكانها بيسموها مرسيلين او مرصيلين او مرسيليين.

تصغير|433x433بك

## سكان
عدد سكان مارساى كان حوالى 2.5-3.5 مليون انسان سنة 2019 حسب Eurostat.

## لينكات برانيه
* 
## سبب التسميه

## المشاهير

## مصادر

مارساى
تصنيف:مدن فرنسا
جبل دراك

**جبل دراك** (فارسى: کوه دراک). وهوه تبع سلسلة جبال زاجروس. و موجود فى شمال غرب مدينة شيراز . فى محافظه فارس بإيران. وليه اسم تانى بالفارسية (کوه برفی *أى الجبل الثلجي*، کوه مستسقی ، کوه مادر *أى الجبل الأم*).

## شوف كمان
* لسته اعلى القمم الجبليه فى العالم
* لسته الدول حسب اعلى القمم الجبليه

## مصادر

تصنيف:جبال ايران
جبل سبزبوشان

**سبزپوشان** (فارسى: کوه سبزپوشان) جبل فى محافظة فارس الايرانيه قريب من مدينة شيراز.
## شوف كمان
* لسته اعلى القمم الجبليه فى العالم
* لسته الدول حسب اعلى القمم الجبليه
## شوف كمان
* لسته اعلى القمم الجبليه فى العالم
* لسته الدول حسب اعلى القمم الجبليه

## مصادر

تصنيف:جبال ايران
جبل تشهل مقام

*جبل تشهل مقام* (فارسى: کوه چهل‌مقام). جبل فى مدينة شيراز الايرانيه.
ارتفاع جبل آبيدر حوالى 2550 متر فوق مستوى سطح البحر
## شوف كمان
* لسته اعلى القمم الجبليه فى العالم
* لسته الدول حسب اعلى القمم الجبليه

تصنيف:جبال ايران
ديوكلتيانوس

200 px|left
**ديوكلتيانوس** Diocletianus المعروف بـ **دقلديانوس** هو امبراطور رومانى حكم فى الفترة من 20 نوفمبر 284 لحد 1 مايو 305 كان بيعذب المسيحيين فوقع اضطهاد شديد على الاقباط فى مصر فعملوا من سنة 284 م تاريخ توليه الحكم بداية التقويم قبطى واتسمت فترة حكمه ( عصر الشهدا ).

## شوف كمان
* اضطهاد ديوكلتيانوس
* ليستة امبراطرة الرومان

100 px|center

تصنيف:امبراطرة الرومان
تصنيف:رومان
تصنيف:امبراطوريه رومانيه
قلعة ابونصر

**قلعة ابونصر** او قصر ابونصر. أو تخت سليمان(الاسم قبل الغزو العربى لفارس ) قصر تاريخى فى مدينة شيراز الايرانيه
القلعة اتبنت فى الإمبراطورية البارثية، و موقعها كان استراتيجى فى الإمبراطورية الساسانية. وجد الاثريين الكتير من الآثار المختلفة زى الدراخما كمان لقوا عدد من الحرف الفنية اللى بترجع لفترات تاريخية مختلفة زى الإمبراطورية الأخمينية، و إمبراطورية سلوقيون، والإمبراطورية البارثية والإمبراطورية الساسانية. و سنه 1932 اُعتُمد اسم ده القصر فى القايمه التاريخية الإيرانية باسم تخت سليمان. لكن عند غزو المسلمين للإمبراطورية الفارسية قاموا بتسمية ده القصر بـ**قصر أبو نصر**.
## مصادر

تصنيف:شيراز
شهرستان شيراز

**شهرستان شيراز** هوه الشهرستان الرئيسى فى محافظة فارس. مركزو مدينة شيراز.

## لنكات برانيه

## سبب التسميه

## المشاهير

تصنيف:شهرستانات فارس
تصنيف:مدن ايران
منير غبور

150 px|left
**منير غبور** (مواليد 30 يوليه 1938), راجل اعمال مصرى

## انشطة رئيسية
* رئيس مجلس ادارة الشركة الفرعونية للتأمين
* رئيس جمعية إحياء التراث الوطنى
* صاحب سقارة تورز
* فندق جى دبليو ماريوت
* مدينة الميراج
* فندق سونستا القاهرة
* فندق رينيسانس القاهرة

## شوف
ليستة اغنيا مصر سنة 2009

تصنيف:مواليد 1938
تصنيف:رجال اعمال مصريين
تصنيف:مليارديرات مصريين
تصنيف:اقباط
عرقسوس

thumb|شجرة العرقسوس

**عرقسوس** (Liquorice) نبات معمر من الفصيله القرنيه و اسمه العلمى " جليسرهيزا جلابرا Glycyrrhiza glabra ". موطنه العالم القديم و بينبت فى مناطق كتيره فى العالم زى مصر واليابان و سوريا و اسيا الصغرى و اسيا الوسطى و اوروبا و كذا بلد فى اوروبا و اسيا. بتستخرج من جذوره ماده طعمها حلو بتستعمل فى الاغراض الطبيه و صناعة الحلويات و بيتعمل منه مشروب.

thumb|جدور شجرة العرقسوس
* الاسم العلمي: Glycyrrhiza glabra

## خصائص طبيه

* منفث للبلغم
* بيقوى جهاز المناعه
* مضاد للفيروسات
* مضاد حيوى بيعالج عدوى جهاز التنفس
* مضاد للحساسيه
* بيعالج الكحة والتهاب الحلق و بيلطفه
* بيزود المادة المخاطية اللى بتحمى حيط المعدة وبيقل إفراز الحامض بيها
* بيساعد على لم القرحة
* بيعالج الإكزيما (*eczema*) لما يتدهن عليها
* بيهضم الاكل
* بيساعد على شفا الالتهاب الكبدى (*hepatitis*)
* بيفيد فى سن اليأس و تنظيم العادة الشهرية (*menstrual cycle*)
* ليستة التوابل


Image:Glycyrrhiza glabra (chip of Spanish wood).jpg|
Image:Glycyrrhiza glabra (Pile of Spanish wood chips).jpg|
Image:Réglisse(racine).JPG|
File:Lakrids ubt B.jpeg|
File:Liquiritiae radix suessholzwurzel.jpg|
File:Market Aix-en-Provence 20100828 Liquorice.jpg|
File:Palo de regaliz.jpg|
File:Glycyrrhiza echinata MHNT.BOT.2011.3.43.jpg|Glycyrrhiza glabra - Museum specimen


## شوف كمان

* ليستة التوابل والبهارات

تصنيف:بهارات
تصنيف:نباتات
تصنيف:اكل
تصنيف:اعشاب
تصنيف:نباتات طبيه
لويس التمنتاشر

**لويس التمانتاشر** (17 نوفمبر 1755 - 16 سبتمبر 1824) ملك فرنسا و مملكة ناڤارا . كان قريب الملك لويس الستاشر و لويس السبعتاشر. مسك الحكم فى فرنسا لمدة 100 يوم بعد هزيمة ناپوليون بوناپارت و نفيه لجزيرة البا فى پييدمونت , نصبه قوات التحالف ضد فرنسا ( انجلترا , النمسا , روسيا , بروسيا) كملك لفرنسا بعد نفيهم نابليون. اتخلع بعد ما نابوليون هرب من المنفى و رجع فرنسا تانى و مسك الحكم. عاش فى المنفى لفتره كبيره اكتر من 23 سنه بسبب قيام الثوره الفرنساويه و بعدين لما رجع نابليون من المنفى. بس من الرغم انه مكانش بيحكم كان بيعتبر لسه ملك على فرنسا و نافرا فعشان كدا فى ناس بيعتبروا انه حكم من سنه 1815 لحد موته فى 1824. مكانش ليه ولاد و عشان كدا ادى الحكم (الاسمى و الصورى وقتها) لقريبه شارلز العاشر.
## مصادر

left|تصغير|لويس التمنتاشر

تصنيف:وفيات 1824
تصنيف:ناس عاصروا الثوره الفرنساويه
تصنيف:ملوك فرنسا
تصنيف:بيت البوربون
لويس السبعتاشر

**لويس السبعتاشر** **([[27 مارس]] [[1785]]- [[8 مايو]] [[1795]])** كان ولى عهد فرنسا و ملك صورى بعد كدا , محكمش بجد ,( معروف برضه ب تشالز لويس). كان ابن الملك لويس الستاشر , اللى قامت فى عهده الثوره الفرنساويه. و الملكة مارى انطوانيت. اتولد فى قصر فرساى فى سنه 1785 و مات بمرض سل العظام و هوه عنده عشر سنين فى السجن, اتسجن هوه عيتله بعد محاولة الهروب الفاشله للنمسا اللى قام بيها ابوه فى اغسطس 1792 عشان من هناك يكون جيش و يرجع حكمه تانى من الثوار, بعد اعدام ابوه بالمقصله و بعد كدا امه , اللى كانت رعبها انها لما تموت حراس السجن حيستقصدوا ابنها و يعملوه وحش جدا عشان ينسوه انه من عيله مالكة , وفعلا دا حصل و اتعامل معاملة غير انسانيه من الحراس و اتضرب جامد بشكل يومى , لحد ما جاله مرض سل العظام و مات , وقتها الحراس دفنوا جثته فى السر فى السجن و مقلوش لحد و جابوا واحد مكانه لفتره موقته و بعد كدا اختفى و ظهرت اشاعات انه هرب وفضل موضوعه لغز لفتره كبيره و مع الوقت طلع ناس ادعوا انهم لويس السبعتاشر, بس مكنش فيه دليل انهم هما. قريب اكتشفوا مخابىء و زنازين سريه فى سجن باريس اللى كان محبوس فيه , فى سنه 2000 عملوا كشف DNA على جثة لطفل لقوها هناك و اكتشفوا انه الملك لويس السبعتاشر.
## مصادر

thumb|left|لويس السبعتاشر

تصنيف:ملوك فرنسا
تصنيف:بيت البوربون